



Številka: 0072-3/2023-DI/25
Datum: 30. 11. 2023

Izvajalcem:
· specialistične zunajbolnišnične zdravstvene dejavnosti infektologije
· bolnišnične dejavnosti


Navodilo o beleženju in obračunavanju zdravstvenih storitev in izdanih materialov

Okrožnica ZAE 20/23: Dopolnitve šifrantov za obračun zdravstvenih storitev

Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.


V okrožnici je zajeta naslednja vsebina:

1.	Infektologija – sprememba pri spremljanju podatkov o zdravstvenih listinah s 1. 9. 2023
2.	Pojasnilo za pravilno evidentiranje bolnišničnih obravnav od 1. 1. 2024



S spoštovanjem.


	Pripravila:
Jerneja Bergant, višja področna svetovalka
Franc Osredkar, strokovni sodelavec

Vsem izvajalcem specialistične zunajbolnišnične zdravstvene dejavnosti infektologije

Povzetek vsebine

Skladno z Navodilom za uveljavljanje pravice do zdravstvenih storitev z napotnico napotnica ni potrebna za preglede in zdravljenje v primeru spolno prenosljivih bolezni, zato za te obravnave spreminjamo obveznost pošiljanja podatkov, in sicer iz obveznega pošiljanja v neobvezno (dovoljeno).
Navodilo za obračun 

Skladno z navedenim v povezovalnem šifrantu K4 »Parametri za kontrolo podatkov po vrstah in podvrstah zdravstvene dejavnosti« v dejavnosti 208 214 »Infektologija« spreminjamo podatek »Obveznost navajanja Oznake podlage za obravnavo 1 - zdravstvena listina« (stolpec 16 v K4) iz O »Obvezno« v D »Dovoljeno«.

Spremembe povezovalnega šifranta K4 so naslednje:
	Q86.220
	 Specialistična zunajbolnišnična zdravstvena dejavnost
	Obveznost navajanja Oznake podlage za obravnavo 1 - zdravstvena listina

	
	208
	Infektologija v specialistični zunajbolnišnični dejavnosti
	

	
	
	214
	Infektologija
	O  D



Ker je skladno s K4 s poljem »Navajanje podatkov o listinah in diagnozah pri obravnavi na strukturi Obravnava in listinah na strukturi SBD obravnava« (stolpec 14) potrebno izpolniti podatek »Oznaka podlage za obravnavo«, se pri tem podatku v primeru pregleda in zdravljenja spolno prenosljivih bolezni, če napotnica ne obstaja, navede šifra 9 »Obravnava brez dokumenta«. Če napotnica obstaja, se navede šifra 1 »Zdravstvena listina« in vsi potrebni podatki.

Spremembe veljajo za storitve, opravljene od 1. 9. 2023 dalje. 

Kontaktna oseba za vsebinska vprašanja: 
Franc Osredkar (franc.osredkar@zzzs.si; 01/30-77-383)




2. [bookmark: _Toc152245815]Pojasnilo za pravilno evidentiranje bolnišničnih obravnav od 1. 1. 2024

Vsi izvajalci bolnišnične dejavnosti

Povzetek vsebine

Pojasnjujemo pravila za obravnave na različnih dejavnostih znotraj istega bolnišničnega zdravljenja glede izdaje napotne listine in beleženja vsebine obravnave in razloga obravnave ter za bolne novorojenčke pravila izdaje napotne listine in beleženja datuma začetka bolnišnične obravnave.

Obrazložitev

1. Obravnave na različnih dejavnostih znotraj istega bolnišničnega zdravljenja 

Zdravstvena listina
Zdravstvena listina, na podlagi katere se je začelo bolnišnično zdravljenje, velja za celotno bolnišnično zdravljenje ne glede na različne izvedene obravnave oz. storitve znotraj tega zdravljenja (npr. napotnica za operacijo v akutni obravnavi velja nadalje tudi za neakutno obravnavo, ki sledi akutni v okviru istega bolnišničnega zdravljenja). Premestitev k drugemu izvajalcu pa je možna samo z novo napotno listino.

Vsebina obravnave in razlog obravnave
V poglavju 3.6.1 »Pravila evidentiranja zaključenega tipa bolnišnične obravnave« Navodila o beleženju in obračunavanju zdravstvenih storitev in izdanih materialov je določeno, da se v primeru zaključene akutne bolnišnične obravnave z dvema epizodama (npr. SPP), kjer je na primer prva zaradi poškodbe po tretji osebi, druga pa zaradi bolezni – to je en obračunski primer akutne obravnave (npr. SPP) in dva razloga obravnave, se za ta primer navede razlog obravnave, ki je bil razlog sprejema v bolnišnico (v opisanem primeru poškodba po tretji osebi). Prav tako se tudi vsebina obravnave za ta primer praviloma opredeli ob prihodu in ne po posameznih epizodah. 
V navedenem navodilu je opredeljeno tudi, da če je tej akutni bolnišnični obravnavi sledila še neakutna bolnišnična obravnava, se razlog in vsebina obravnave opredelita na novo. Pojasnjujemo, da se to določilo nanaša le na premestitve k drugemu izvajalcu. Izvajalec, ki je premeščeno osebo prevzel, na novo določi razlog sprejema in vsebino obravnave. 
Vsebina obravnave in razlog obravnave se torej opredelita le enkrat, to je ob sprejemu v prvo bolnišnično obravnavo in veljata za vse nadaljnje obravnave ne glede na vrsto in podvrsto dejavnosti znotraj istega bolnišničnega zdravljenja (npr. vsebina obravnave 3, ki je bila določena ob sprejemu v akutno obravnavo, velja nadalje tudi za neakutno obravnavo, ki sledi akutni).


2. Zdravljenje novorojenčkov med hospitalizacijo, ki se je začela z rojstvom otroka

Datum začetka bolnišnične obravnave za novorojenčke in izdaja zdravstvene listine
Kadar je potrebno zdravljenje novorojenčka v času hospitalizacije, ki se je sicer začela z rojstvom otroka, se zdravljenje bolnega novorojenčka lahko obračuna posebej poleg poroda. Trenutno se pri večini izvajalcev za datum in uro začetka zdravljenja v sistem Izdatki sporoča datum in uro začetka bolnišnične obravnave, ki se nanaša na rojstvo otroka, namesto da bi se glasila na konkreten začetek zdravljenja bolezni novorojenčka. Ta način poročanja daje napačno sliko o dejanskem trajanju zdravljenja bolnega novorojenčka. 
Za vsa začeta zdravljenja novorojenčkov znotraj iste hospitalizacije, kot je porod, bo od 1. 1. 2024 za podatek datum in uro začetka bolnišnične obravnave treba poročati dejanski datum in uro začetka zdravljenja novorojenčka. 

Zdravstvena listina
Za bolne novorojenčke (ko ne gre za nujno zdravljenje) se napotna listina izdaja pred začetkom bolnišničnega zdravljenja. Zaradi trenutno nepravilnega poročanja datuma začetka obravnave je pogosto datum izdaje napotne listine za bolnega novorojenčka kasnejši od poročanega datuma začetka obravnave, kar ima za posledico zavrnitveno napako v sistemu Izdatki. Zavod bo zato do začetka pravilnega beleženja datuma začetka obravnave bolnih novorojenčkov začasno omilil obstoječe preverjanje datuma izdaje napotne listine. Od 1.1.2024 dalje pa za zdravljenje bolnih novorojenčkov v času iste hospitalizacije, ki se je pričela z rojstvom, napotnica ni potrebna, kadar gre za nujna zdravljenja pri istem izvajalcu po rojstvu. 
 
Navodila za obračun

Skladno z obrazložitvijo velja:

1. Pri podatkih iz poglavja 14.5.2 »Podatki o SBD obravnavi« omenjenega navodila za celotno zdravljenje opredelite razlog obravnave, ki je bil razlog sprejema v bolnišnico.
2. Pri podatkih iz  podpoglavja 14.5.2.1 »Obračunski podatki bolnišnične obravnave« navodila za vsako storitev navedite enako šifro vsebine obravnave, in sicer tisto, ki je bila opredeljena ob sprejemu v bolnišnico. 
3. Pri zdravljenju novorojenčkov med hospitalizacijo pri istem izvajalcu, ki se je začela z rojstvom otroka, velja:
Za zdravljenja bolnih novorojenčkov, začeta pred 1. 1. 2024, bo Zavod v sistemu Izdatki 8. 12. 2023 začasno spremenil dve kontroli, ki bosta veljali do začetka pravilnega poročanja datuma začetka obravnave bolnih novorojenčkov, to je do vključno 31. 12. 2023. Tako bo za bolne novorojenčke, ki so na dan začetka obravnave stari do 60 dni z datumom začetka obravnave pred 1. 1. 2024, možen obračun bodisi brez napotnice ali pa z napotnico z datumom izdaje kasnejšim od datuma začetka obravnave. 
Za zdravljenja bolnih novorojenčkov, začeta od 1. 1. 2024 dalje, predhodna izdaja napotne listine ni potrebna. Pri tem se predhodno v sistemu eNaročanja tvori naročilo in kot vsebina obravnave poroča vrednost 3 »Nujno zdravljenje in neodložljive zdravstvene storitve«. 
Enaka vsebina obravnave se poroča tudi, če bo obravnava izvedena na podlagi napotnice pri čemer pa bo moral biti datum izdaje napotnice starejši ali enak, kot je datum začetka bolnišnične obravnave, sicer bo kontrola datuma izdaje napotnice javila zavrnitveno napako. 
Pri tovrstnih zdravljenjih novorojenčkov bo iz medicinske dokumentacije moral biti razviden čas pričetka in razlog za obračun samostojnega primera akutne obravnave za zdravljenje novorojenčka.

Na podlagi pojasnil iz te okrožnice bo posodobljeno Navodilo o beleženju in obračunavanju zdravstvenih storitev in izdanih materialov, spremembe kontrol pa bodo objavljene v novi verziji Tehničnih navodil za pripravo in elektronsko izmenjevanje podatkov obračuna zdravstvenih storitev in izdanih materialov.  

Kontaktna oseba za vsebinska vprašanja: 
Franc Osredkar (franc.osredkar@zzzs.si;  01/30-77-383)

